Илсөя Бәдретдинова үзенең инстаграм-битен сатуга куйган: 10 млн сум гына

	Татарстанның "атказанмаган" җырчысы Илсөя Бәдретдинованың инстаграмында бүген 257 мең язылучысы бар. Артистканың тормышын соцчелтәрләр аша көн саен даими рәвештә күзәтеп-карап баручылар күп: яратып тыңлаучылары да, күрә алмаучылары да шактый.  Һәр посты диялек  меңәрләгән карау, лайк җыя. Комментарийлары да йөзләп. Алары турында аерым сүз.	 Илсөя Бәдретдинованың аккаунтындагы комментарийлар арасында матур комплиментлар, яхшы теләкләр бик күп. Әмма тозсыз сүзләр, әдәпсез сораулар, негатив язулар да җитәрлек. Эт урынына сүгүчеләр, ямьсез гайбәтләр, күңелгә тиярлек сүзләр язып калдыручылар да бар. Андыйлар турында җырчы журналистларга: "Башка сыймаслык... Мөнәсәбәтләр ачыклап йөрергә вакытым гына юк... Инстаграмда шулхәтле пычрак аталар. Алар ничек яши икән? Бер түземлегем бетәр инде... Сәгате суккач, судларда йөрмичә булмас, ахры" - дип белдергән иде. Бу вакыт килеп җиткән, ахрысы. "Матбугат.ру"га билгеле булганча, җырчы үзенең инстаграм битен сатуга куйган. 
	---	
Матбугат.ру

	№ --- | 06.01.2020	


